பெரும்பான்மையான நேரங்களில், "நேர்மறை" மற்றும் "எதிர்மறை" (அல்லது போதுமான அளவில்லாத) அறிகுறிகளால், ஸ்கிசோஃப்ரினியா விளக்கப்படுகிறது. "நேர்மறை அறிகுறிகள்" என்னும் சொல், பெரும்பான்மையான தனி நபர்கள் சாதாரணமாக அனுபவிக்காத அறிகுறிகளைக் குறிப்பிடுகிறது. இவை திரிபுணர்வுகள், ஒலிப் பிரமைகள், ஒழுங்கற்ற சிந்தனை ஆகியவற்றை உள்ளடக்கும் உளப்பிணியின் வெளிப்பாட்டைச் சுட்டிக் காட்டுபவையாக கருதப்படுகின்றன.
"எதிர்மறை அறிகுறிகள்" பொதுவாக, சாதாரணமாக இருக்க வேண்டிய திறன்களும் ஆற்றல்களும் இல்லாமல் இருப்பதையோ அல்லது இழந்து விடப்பட்டிருப்பதையோ குறிப்பதால் அவ்வாறு பெயரிடப்பட்டுள்ளன. இவை, தட்டையான அல்லது மழுங்கிய பாதிப்பு கொண்ட உணர்ச்சிகள், பேச்சுத் திறன் மிகக் குறைவாக இருக்கும் அலோஜியா, மகிழ்ச்சியை அனுபவிக்க இயலாத அனஹெடோனியா, உறவுகளை மேற்கொள்ளும் ஆவல் குறைந்த சோஷியாலிடி மற்றும் செயலூக்கமற்ற அவோலிஷன் ஆகிய நிலைகளை உட்கொண்டுள்ளன. இந்த எதிர்மறை அறிகுறிகள், உதாரணமாக செயல்திறன் இழப்பு மற்றும் அடுத்தவருக்குப் பாரமாக இருப்பது போன்றவற்றினால் வாழ்க்கைத் தரம் குறைவதற்கு, நேர்மறை அறிகுறிகளை விட அதிகமான அளவில், பங்களிப்பதாக ஆராய்ச்சிகள் அறிவிக்கின்றன.

அண்மைக்கால ஆராய்ச்சிகள், ஸ்கிசோஃப்ரினியா நோயாளிகளுக்கு உணர்ச்சிகள் மழுங்கிய பாதிப்பு காணப்பட்ட போதிலும், சாதாரணமான அல்லது அதிக அளவிலான உணர்ச்சி வெளிப்பாடும், குறிப்பாக மிகுந்த அழுத்தமான அல்லது எதிர்மறையான சம்பவங்களின்போது, இருப்பதாக சுட்டிக் காட்டுகின்றன. மூன்றாவதான ஒரு அறிகுறிகள் வகை, பொதுவாக "இயற்பிழன்ற நோய்க்குறித்தொகுதி" (disorganization syndrome) என்றழைக்கப்படுகிறது. இது குளறுபடியான பேச்சு, சிந்தனை மற்றும் நடத்தை ஆகியவற்றை உள்ளடக்கியுள்ளது. மேலும் பல வகையான அறிகுறி வகைப்படுத்துதல்கள் இருப்பதற்கான ஆதாரம் உள்ளது.

காரணங்கள்
உளவியல் ரீதியானவை
களங்கம்
நேர்மறை மற்றும் எதிர்மறை அறிகுறிகள்